《八月八日纂风观潮示同会友人》
明代·谢肃

八月纂风风正急，合观海涛如涌山。鱼龙挟势地维动，鸿雁流哀天宇闲。

云断禹峰浮一盖，烟轻吴峤濯千鬟。挥杯不惜临流饮，要使阳侯识醉颜。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。